Projektas

VALSTYBINIO SOCIALINIO DRAUDIMO FONDO VALDYBOS

PRIE SOCIALINĖS APSAUGOS IR DARBO MINISTERIJOS

DIREKTORIUS

ĮSAKYMAS

DĖL Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2010 m. birželio 4 d. įsakymo Nr. V-243 „Dėl Duomenų apie apdraustuosius ir draudėjus pateikimo ir tikslinimo taisyklių, socialinio draudimo pranešimų/prašymo formų ir jų elektroninių duomenų struktūros aprašų patvirtinimo“ pakeitimo

2017 m. d. Nr. V-

Vilnius

1. P a k e i č i u Duomenų apie apdraustuosius ir draudėjus pateikimo ir tikslinimo taisykles, patvirtintas Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) direktoriaus 2010 m. birželio 4 d. įsakymu Nr. V-243 „Dėl Duomenų apie apdraustuosius ir draudėjus pateikimo ir tikslinimo taisyklių, socialinio draudimo pranešimų/prašymo formų ir jų elektroninių duomenų struktūros aprašų patvirtinimo“:

1.1. išdėstau 16.13 papunktį taip:

„16.13. apdraustasis asmuo perkeliamas į kitą to paties juridinio asmens padalinį (tik tais atvejais, kai keičiasi draudėjas) arba teisės aktų nustatyta tvarka apdraustasis asmuo perkeliamas pas kitą darbdavį darbdavių susitarimu (priežasties kodas – 14);“

1.2. išdėstau 16.18 papunktį taip:

„16.18. užsienietis, turintis nacionalinę vizą, arba nenuolatinis Lietuvos Respublikos gyventojas priimamas į darbą pagal darbo sutartį (priežasties kodas – 19);“

1.3. išdėstau 16.21 papunktį taip:

„16.21. asmeniui keičiasi darbo sutarties rūšis, jei dėl to apdraustajam asmeniui keičiasi nedarbo socialinio draudimo įmokų tarifas (priežasties kodas – 96).“;

1.4. išdėstau 18.1 papunktį taip:

„18.1. 1-SD pranešimą apdraustojo valstybinio socialinio draudimo pradžios dieną, išskyrus šių Taisyklių 16.3, 16.8, 16.11 ir 16.16 papunkčiuose numatytus atvejus ir atvejį, kai vadovaujantis Lietuvos Respublikos darbo kodeksu su darbuotoju sudaroma darbo sutartis:“;

1.5. išdėstau 39.5 papunktį taip:

„39.5. apdraustasis asmuo Lietuvos Respublikos darbo kodekso, Lietuvos Respublikos valstybės tarnybos įstatymo, Lietuvos Respublikos asmenų delegavimo į tarptautines ir Europos Sąjungos institucijas ar užsienio valstybių institucijas įstatymo nustatytais atvejais, kurie nėra įvardyti šių Taisyklių 39.1-39-4, 39.6, 39.10 papunkčiuose, turi teisę tam tikrą laikotarpį neatvykti į darbą (tarnybą) ir už minėtą laikotarpį jam darbo užmokestis ar kitos išmokos, nuo kurių Lietuvos Respublikos valstybinio socialinio draudimo įstatymo nustatyta tvarka turi būti skaičiuojamos ir mokamos įmokos, nemokamos už vieną ar daugiau dienų (priežasties kodas – 05);“

1.6. išdėstau 39.11 papunktį taip

„39.11.	Lietuvos Respublikos teisės aktų nustatyta tvarka arba kolektyvinėje ar darbo sutartyje nustatytais atvejais apdraustajam asmeniui kitų neatvykimų į darbą (tarnybą) be svarbios priežasties laikotarpiais darbo užmokestis ar kitos išmokos, nuo kurių Lietuvos Respublikos valstybinio socialinio draudimo įstatymo nustatyta tvarka turi būti skaičiuojamos ir mokamos įmokos, nemokamos už vieną ar daugiau dienų (priežasties kodas – 99).“;

1.7. papildau nauju 51.2.7 papunkčiu:

„51.2.7.	medicinos ekspertams ir kitiems specialistams, atliekantiems teismų ar kitų teisėsaugos institucijų paskirtas teismo medicinos ekspertizes ir tyrimus (priežasties kodas – 07). SAM3SDP priedas pildomas tik už tuos apdraustuosius, kurie, atlygį mokančioje įstaigoje ar institucijoje, nedirba pagal darbo ar tarnybos sutartis.“;

1.8. buvusį 51.2.7 papunktį laikau atitinkamai 51.2.8 papunkčiu;

1.9. išdėstau 51.6 papunktį taip:

„51.6. Apdraustiesiems apskaičiuotos premijos, pašalpos ir kitos išmokos, nuo kurių skaičiuojamos įmokos, nurodomos SAM pranešimo SAM3SD priede laikotarpyje, kuriame šios sumos buvo apskaičiuotos. Jeigu apdraustasis atleistas iš darbo ar pareigų valstybės tarnyboje, minėtos sumos nurodomos SAM pranešimo SAM3SDP priede laikotarpyje, kuriame šios sumos buvo apskaičiuotos.“;

1.10. išdėstau 1191 punktą taip:

„1191. Fondo valdybos teritorinio skyriaus sprendimu į Registrą įrašoma apdraustojo asmens valstybinio socialinio draudimo pabaigos data, kai, vadovaujantis Lietuvos Respublikos valstybinio socialinio draudimo įstatymo 13 straipsniu, konstatuojama, kad draudėjas nevykdo veiklos ir apdraustasis asmuo teisės aktų nustatyta tvarka per 30 kalendorinių dienų nuo informacijos iš Fondo valdybos teritorinio skyriaus gavimo nesikreipė į Valstybinę darbo inspekciją prie Socialinės apsaugos ir darbo ministerijos dėl įrodinėjimo sumų, nuo kurių apskaičiuotos draudžiamosios pajamos, gavimo už darbo funkcijų vykdymą. Šiuo atveju apdraustojo asmens valstybinio socialinio draudimo pabaigos data nustatoma laikantis šių Taisyklių 119.5 papunktyje nustatytų taisyklių.“

2. N u s t a t a u, kad šio įsakymo 1.4 papunktis įsigalioja 2018 m. sausio 1 dieną.

3. Į p a r e i g o j u:

3. 1. Fondo valdybos Teisės skyrių pateikti šį įsakymą Teisės aktų registrui;

3.2. Fondo valdybos Klientų aptarnavimo valdymo skyrių šį įsakymą paskelbti Fondo valdybos interneto svetainėje;

3.3. Fondo valdybos Komunikacijos skyrių šį įsakymą paskelbti Valstybinio socialinio draudimo fondo administravimo įstaigų intraneto svetainėje;

3.4. Fondo valdybos Informacinės sistemos eksploatavimo ir informacijos valdymo skyrių šį įsakymą išsiųsti Fondo valdybos direktoriaus pavaduotojams, Fondo valdybos vyriausiajai patarėjai, Fondo valdybos skyriams, Valstybinio socialinio draudimo fondo valdybos teritoriniams skyriams ir kitoms Valstybinio socialinio draudimo fondo administravimo įstaigoms bei Lietuvos Respublikos socialinės apsaugos ir darbo ministerijai.

Direktorius